38 



FI. Bulg. 523, şi Suppl. I. 259. Cnf. şi Fritsch. Neue Bei- 

 trăge. l. c— Tab. VI. fig. 4. 



Diferă de forma tipică prin următoarele caractere: Mai de- 

 licată şi mai mică în toate părţile sale. Inflorescenţa un spic 

 pauciflor, adesea cu cel mult 7 flori. Florile mai mici, de 

 obiceiu cam pe jumătate din mărimea florilor formei tipice, 

 numai de 6 — 8 mm. de lungi. Labelul mai scurt. Pintenul 

 mult mai curbat şi mai adesea claviform, de lungimea ova- 

 rului sau abia mai scurt decât ovarul. 



Prin rărişuri şi poieni uscate, pe marginea j)ădurilor, pe 

 coastele dealurilor în locuri uscate cu iarbă scurtă. 



Vârciorova, judeţul Mehedinţi, prin poieni, şi margini de 

 păduri, adesea împreună cu forma tipică ; Iloviţa spre «Va- 

 lea-Cerovăţului», prin poieni şi pe marginea pădurii, frecvent. 



Această plantă critică este considerată de unii autori ca 

 specie independentă, de alţii ca subspecie sau rassă dela specia 

 Orchis Morio L. ; iar după alţi autori ar fi numai o varietate 

 a speciei mai sus amintite, aceasta cu drept cuvânt, căci s'au 

 constatat numeroase forme de trecere atât în ce priveşte nu- 

 mărul şi mărimea florilor precum şi lungimea pintenului. 

 Chiar monografistul Max Schulze, care distingea această plantă 

 ca specie, în timpul din urmă o consideră numai ca varie- 

 tate. Cnf Max Schulze, Heimische Orchideen, Sonder-Abdruck 

 aus «Mitteil. d. Thiir. Bot. Vereins». Neue Folge, Heft. XIX, 

 1904, pag. 102. Ba unii autori merg şi mai departe şi consi- 

 deră această plantă numai ca o formă, provenită din cauza 

 uscăciunii staţiunii sale. Aceasta este o exagerare, care cade 

 dela sine, deoarece noi am aflat această plantă la Vârciorova 

 pe acelaş loc împreună cu forma tipică. 



Orchis Morio L. var. picla Lois, nu mai este citată de nici 

 unul dintre botaniştii cari s'au ocupat cu Flora terii noastre ; 

 prin urmare această critică şi interesantă plantă este cu totul 

 nouă pentru Flora României. 



Area geografică : Regiunea mediteraneană, prin Spania, în 

 Sudul Franţei, Italia, Istria, în Peninsula Balcanică prin Bosnia 

 şi Herţegovina, în Serbia, Bulgaria şi Grecia ; în Asia-Mică şi 

 în Maroc. 



